open-index/open-wikipedia-markdown huggingface dataset:
Juraj Kapinaj

**Juraj Kapinaj** (* 1. marec 1904, Badín – † ?) bol slovenský pedagóg, školský pracovník a sociálnodemokratický politik, účastník slovenského domáceho občianskeho odboja počas druhej svetovej vojny (pracovník odbojových skupín Demec a Flóra), poslanec Slovenskej národnej rady v rokoch 19441946.

Patril k politikom Sociálnodemokratickej strany na Slovensku, ktorý nesúhlasili resp. prijímali s výhradou zlúčenie svojej strany s Komunistickou stranou Slovenska 17. septembra 1944.

## Životopis
### Profesijná činnosť
Narodil sa 1. marca 1904 v Badíne. Učiteľský ústav absolvoval v Banskej Bystrici (1923). V rokoch 19231931 pôsobil ako učiteľ. Istý čas bol riaditeľom meštianskej školy v obci Pruské. V rokoch 19311950 pôsobil ako referent Ministerstva školstva a národnej osvety a Povereníctvo Slovenskej národnej rady pre školstvo a národnú osvetu (neskôr názov Povereníctvo SNR pre školstvo, vedy a umenie), neskôr pracoval opäť ako učiteľ.

### Odbojová a politická činnosť
Kapinaj patril k sociálnym demokratom, ktorý sa organizovali v občianskej zložke domáceho odboja počas druhej svetovej vojny. Najskôr pracoval v odbojovej skupine Demec vedenej Michalom Zibrínom, po jej rozbití v lete 1941 pôsobil v skupine Flóra, ktorá nadviazala na činnosť skupiny Demec. V roku 1941 ho pre túto činnosť zatkla Ústredňa štátnej bezpečnosti.

Od roku 1939 pracoval vo vedení Ústredného výboru Sociálnodemokratickej strany na Slovensku (SDS) v Bratislave. Podľa Gustáva Husáka sa v jeseni 1943 Kapinaj pokúsil utvárať organizácie SDS zastrešené revolučným výborom (Ústredný výkonný výbor ilegálnej sociálnodemokratickej strany) a dožadoval sa primeraného zastúpenia v SNR. Od 5. septembra 1944 do 3. septembra 1946 bol poslancom Slovenskej národnej rady (SNR) za socialistický blok. Na porade SDS 16. septembra 1944, deň pred zlučovacím zjazdom s Komunistickou stranou Slovenska (KSS), verejne vyjadril výhrady voči zjednoteniu strán a spolu s Alexandrom Bahurinským odporúčal počkať so zlučovaním na oslobodenie. Taktiež rovnako ako Bahurinský upozorňoval na nedostatočné zastúpenie sociálnych demokratov v štruktúrach KSS a v štátnych orgánoch, nezodpovedajúce prísľubu o 40 % zastúpení, ktorý im dali komunisti pri sformovaní socialistického bloku na začiatku povstania.

## Ocenenie
V roku 1946 bol vyznamenaný Československým vojnovým krížom 1939, Radom Slovenského národného povstania I. triedy a Československou vojenskou medailou „Za zásluhy“.

## Poznámky


## Referencie

## Literatúra
* —— 
* 
* 
* 
* 

## Externé odkazy
* 

Kategória:Narodenia v 1904
Kategória:Slovenskí pedagógovia
Kategória:Slovenskí politici
Kategória:Poslanci SNR
Kategória:Osobnosti z Badína
Drahotína Kardossová-Križková

**Drahotína Kardossová-Križková** (* 7. apríl 1867, Kremnica – † 24. september 1944, Majer) bola slovenská folkloristka a národnokultúrna pracovníčka.

## Životopis
Narodila sa v rodine významného občana Kremnice Pavla Križka a jeho manželky Márie rodenej Marčekovej (pochádzala z Mošoviec - † 4. jún 1898). Jej súrodencami boli Bohuslav Križko a Milutín (Želislav) Križko. Po absolvovaní ľudovej a meštianskej školy sa vzdelávala sama. Život prežila v rôznych mestách doma i v zahraničí: do roku 1914 v Dolnom Kubíne a Kroměříži, v roku 19141918 väznená vo Viedni a vo Vacove, potom žila v Kremnici a v roku 19191944 v Banskej Bystrici-Majeri.

Venovala sa národno-uvedomovacej, kultúrno-výchovnej a spolkovej činnosti, organizovala prednášky, výstavy, divadelné predstavenia, zbierky na podporu slovenských študentov. Zozbierala asi 300 slovenských ľudových prísloví a porekadiel, ktoré poskytla A. P. Zátureckému, asi 150 ľudových piesní, zapisovala aj zvyky, obyčaje, detské hry a zbierala predmety ľudovej kultúry pre múzeá. Od roku 1892 na podnet Andreja Kmeťa sa zamerala najmä na zbieranie ľudových výšiviek. Podieľala sa na založení priemyselno-kupeckého spolku, ktorý by organizoval výrobu a odbyt ľudových výšiviek a čipiek. Za národnú činnosť bola roku 1914 pod zámienkou špionáže odsúdená. Zážitky z väzenia spracovala v autobiografickej črte, písala aj cestopisné črty, krátke prózy a odborne zamerané knižné publikácie a viaceré národopisné štúdie v Slovenských pohľadoch, Národných novinách, Živene a i. Členka Muzeálnej slovenskej spoločnosti, Lipy, Matice slovenskej, Živeny, roku 1917 zakladateľa jej odboru v Banskej Bystrici, tajomníčka Čs. jednoty v Kroměříži.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 5 – evanjelická farnosť; pokrstená ako Dragotina Zelmira Krezko

Kategória:Slovenskí folkloristi
Kategória:Osobnosti z Kremnice
Gustáv Kassai

**Gustáv Kassai** (pôv. Engelmann) (* 15. január 1843, Košice – † 4. október 1909, Budapešť) bol slovenský filológ. Jeho otcom bol Michal Engelmann a matkou Vilhelmína rod. Kaiserová.

V rokoch 19621866 študoval na gymnáziu v Košiciach. Klasickú filológiu vyštudoval na univerzite vo Viedni. Od roku 1868 bol profesorom na gymnáziu v Banskej Bystrici, v roku 1881 v Budapešti a neskôr súkromným profesorom latinskej štylistiky a rétoriky na univerzite v Budapešti.

Je autorom latinských, gréckych a maďarských štúdií a príspevkov z klasickej filológie. Publikoval práce o Platónovej filozofii, ktoré boli vydané v Banskej Bystrici v roku 1877. Venoval sa aj prekladom maďarských autorov do starej gréčtiny. Pre školy vydal Sofoklovu Antigonu.

## Externé odkazy
* 

## Zdroj
* Slovenský biografický slovník

Kategória:Osobnosti z Košíc
Janka Kassová

**Janka Kassová** (* 4. október 1953, Banská Bystrica – † 22. február 1999, Banská Bystrica) bola slovenská osvetová pracovníčka, choreografka a tanečnica.

## Životopis
Pracovníčka Okresného osvetového strediska v Banskej Bystrici. Tanečníčka a choreografka folklórneho súboru Urpín.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Banskej Bystrice
Kategória:Slovenskí tanečníci
Andrej Ľudovít Katina

**Andrej Ľudovít Katina** (pseudonym **Podlipný**) (* 4. február 1909, Zvolen, Slovensko – † 23. október 1968, Myjava, Slovensko) bol slovenský evanjelický kňaz, cirkevný hodnostár, spisovateľ a redaktor.

## Životopis

Narodil sa v rodine Ondreja Katinu a jeho manželky Kataríny, rodenej Bukovej. Základné vzdelanie získal vo Zvolene, kde aj v roku 1929 zmaturoval. Neskôr študoval teológiu v Bratislave (1929 – 1933), ordinovaný bol v roku 1933. Pôsobila ako kaplán vo Zvolene, farár v Badíne (1935 – 1946), Hronseku a napokon sa stal biskupom Západného dištriktu (1952 – 1968). Jeho pôsobenie poznačil vtedajší politický systém. 

## Tvorba

V roku 1932 debutoval zbierkou nábožensky a sociálne ladených básní, potom sa venoval prozaickej tvorba s mravoučnou a historickou tematikou, pokúšal sa aj o drámu. V publicistike sa venoval kultúrnohistorickej a cirkevnej problematike, zostavil modlitebník a vydal historickú prácu o artikulárnom kostole v Hronseku. Bol spoluredaktorom časopisu Evanjelický posol spod Tatier.

## Dielo

*1932 – *Ozveny času* (Zvolen)
*1940 – *Zachránená rodina* (Liptovský Mikuláš)
*1941 – *Slnečné ráno* (Bratislava)
*1944 – *Z drevených chalúp* (Liptovský Mikuláš)
*1949 – *Drevený artikulárny kostol v Hronseku* (Liptovský Mikuláš)
*1954 – *Malý modlitebník* (Liptovský Mikuláš)

## Literatúra
* *[[Slovník slovenských spisovateľov 20. storočia]]*

## Externé odkazy
* Záznam o narodení a krste v matrike
* 

Kategória:Slovenskí evanjelickí kňazi
Kategória:Slovenskí spisovatelia
Kategória:Slovenskí básnici
Kategória:Slovenskí prozaici
Kategória:Slovenskí novinári
Kategória:Narodenia v 1909
Kategória:Úmrtia v 1968
Kategória:Osobnosti zo Zvolena
Kategória:Cirkevní hodnostári
Kategória:Slovenskí redaktori
Štefan Kátlovský

**Štefan Kátlovský** (* 14. apríl 1906, Brezová pod Bradlom – † 4. máj 1968, Košice) bol slovenský evanjelický kňaz, náboženský spisovateľ a cirkevný hodnostár.

## Rodina
* otec: Samuel Kátlovský
* matka: Anna rod. Bosáková 

## Životopis
Maturoval na Priemyselnej škole v Bratislave, gymnaziálnu maturitu získal na Štátnom gymnáziu Andreja Sládkoviča v Banskej Bystrici (1925). Začas študoval na Českom vysokom učení v Prahe (19251926), teológiu skončil v Bratislave (1931), ordinovaný (1931), študoval v Bazileji (19311932). 
Pôsobil ako kaplán v Prešove, farár v Hornom Tisovníku, Mýte pod Ďumbierom (1933), správca sirotinca v Modre (od novembra 1940), prednášal na Evanjelickej teologickej fakulte v Bratislave (od októbra 1941), dekan fakulty (1952),  biskup Východného dištriktu (od roku 1958).

Autor náboženských a teologických prác, gramatiky hebrejčiny, vysokoškolských učebníc, prispieval do časopisov, člen prekladateľskej komisie Biblie, preložil časti Novej zmluvy. Ovládal 9 jazykov, často prednášal na teologických podujatiach v zahraničí.

## Dielo
* *Prvý list ap. Pavla Korintským*, Liptovský Mikuláš, 1947
* *Hebrejská gramatika*, Bratislava, 1949
* *Úvod do Novej zmluvy*, Bratislava, 1953
* *Úvod do Starej zmluvy*, Modra, 1955

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí biskupi
Kategória:Dekani Evanjelickej bohosloveckej fakulty Univerzity Komenského
Kategória:Osobnosti z Brezovej pod Bradlom
Martin Katriak

**Martin Katriak** (* 31. júl 1913, Čačín – 4. január 1999, Bratislava) bol vysokoškolský pedagóg, sociológ, vedecký a kultúrno-osvetový pracovník.

## Životopis
Štúdium na Filozofickej fakulte UK v Bratislave absolvoval roku 1948. V roku 19371940 pracovník Ministerstva školstva a národnej osvety, potom učiteľ na viacerých miestach. Pracovník Povereníctva školstva a osvety (19451954), Osvetového ústavu (19551964), Sociologické ústavu SAV (19651974). Docent na Filozofickej fakulte UK, na VŠE a na Fakulte VŠP KSČ prednášal sociologickú metodológiu. Zameriaval sa na problémy činnosti osvetových zariadení.

## Literatúra
* Slovenský biografický slovník
* Ľudovít Turčan *Martin Katriak (19131999)*, Sociológia 31, 1999, 7880

## Externé odkazy
* 

Kategória:Slovenskí sociológovia
Kategória:Slovenskí vysokoškolskí pedagógovia
Kategória:Slovenskí kultúrni pracovníci
Kategória:Absolventi Filozofickej fakulty Univerzity Komenského v Bratislave
Kategória:Pracovníci Slovenskej akadémie vied
Kategória:Vyučujúci na Filozofickej fakulte Univerzity Komenského v Bratislave
Kategória:Osobnosti z Čerína
Jozef Karvaš (1945)

**Jozef Karvaš** (* 8. február 1945, Nitra – † 11. december 2021) bol slovenský džezový hudobník, trubkár, trombonista, kapelník, aranžér, textár a spevák.

## Životopis
V rokoch 19511959 navštevoval základnú školu v Banskej Bystrici, 19591962 študoval na Hudobnom konzervatóriu v Brne, ktoré z rodinných kádrových dôvodov nemohol ukončiť. Bol umeleckým vedúcim džezových orchestrov Jozef Karvaš Band a BB Band Dixieland Jazz Band. Zúčastnil sa na mnohých domácich aj zahraničných džezových festivaloch, účinkoval aj na benefičných koncertoch a podujatiach. Bol spoluzakladateľom a spoluorganizátorom džezového festivalu a života v Banskej Bystrici. Publikoval štúdie a články so zameraním na džez v odborných časopisoch. Účinkoval v domácich a zahraničných televíznych a rozhlasových programoch.

Od roku 2005 sa popri práci so svojimi hudobnými telesami venoval hraniu vážnej a chrámovej hudby so sprievodom organu alebo v spolupráci s gitarou a husľami, prípadne inými nástrojmi či ako hráč na trúbku s chrámovými zbormi a sólistami.

Po roku 1989:
* Predseda Okresného výboru Demokratickej strany
* Člen Krajskej rady Zväzu protikomunistického odboja (ZPKO) – protikomunistický odboj

## Diskografia
* BB Band Dixieland Jazz Band (1996)
* Fly Me To The Moon (1998)
* Seven And One (1999)
* Body and Soul (2001)
* Our Town / Naše mesto (2003)
* Vám lásky sľub skladám (2006)
* A Man With a Trumpet /Muž s trúbkou (2009)
* Before I Leave / Než odídem (2010)
* Ani neviem aké slová použiť (2011)

## Ocenenie
* V roku 2000 sa stal Osobnosťou roka – získal certifikát ABI North Carolina (USA)
* V roku 2000 obdržal Cenu primátora mesta Banská Bystrica
* Je mimoriadnym členom spoločnosti HÜBNER'S Who is Who od roku 2008
* Heslo o jeho osobnosti bolo zaradené do encyklopédie Osobnosti Českej republiky a Slovenskej republiky a získal exkluzívny certifikát OXFORD ENCYCLOPEDIA so životopisom (september 2017)

## Referencie

## Literatúra
* Životopisná encyklopédia významných žien a mužov Slovenska. HUBNER, Ralph
* ŠOVČÍKOVÁ, Darina a kol.: Kto bol kto v Banskej Bystrici v roku 2001. Banská Bystrica: Štátna vedecká knižnica, 2002
* C.A.MITCHELL. The International Directory Of Distinguished Leadership. ABI
* BÁRDIOVÁ, Marianna. Ján Móry (1892-1978). Tatranský skladateľ a hotelier. Bratislava: Slovenská muzikologická asociácia, Ústav hudobnej vedy SAV, 2013
* Životopis, notové materiály a tvorba sú uložené in Literárne a hudobné múzeum Banská Bystrica
* KALIŠKA Michal st. a ml.: Pod taktovkou času. Pohľady do minulosti a súčasnosti tanečnej a džezovej hudby v Banskej Bystrici. Banská Bystrica: Grif Grafics, 2016
* BÁRTA, Vladimír a kol.: Banská Bystrica: ako sme tu žili 3. Slovenská Ľupča:  AB ART press, 20016

## Externé odkazy
* 
* BB Band, Banská Bystrica
* www.bb-band.webnode.sk

Kategória:Slovenskí džezoví hudobníci
Kategória:Slovenskí trubkári
Kategória:Džezoví trubkári
Kategória:Osobnosti z Nitry
Fridrich Karpe

**Fridrich Karpe** (Karp) (*   Slovensko - † 1775) bol pedagóg, rektor.

## Životopis
Rektor v Banskej Bystrici (1716). 12. mája 1714 napísal pohrebnú báseň na počesť Jakuba Mokošiniho, syna „posledného farára horného kostola“. Karpius odišiel z Banskej Bystrice do Kremnice, kde takisto vyučoval na škole. Zomrel v roku 1775.

## Referencie

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*

## Externé odkazy
* 

Kategória:Slovenskí pedagógovia
Kategória:Úmrtia v 1775
Ján Katunský

**Ján Katunský** (Katunski) (* 5. apríl 1643, Spišská Kapitula - † 28. jún 1683, Banská Štiavnica) bol  rímskokatolícky kňaz, jezuita a pedagóg.

## Životopis
Stredoškolský profesor jazykov a humanitných predmetov. Aktívny v charitatívnej činnosti, navštevoval chorých a zaopatroval umierajúcich. Bol mučený a sťatý Tököliho kurucmi. Pôsobil ako misionár-kazateľ v Banskej Bystrici (1676 a 1681-1682).

## Literatúra
* Kto bol kto v histórii Banskej Bystrice 12552000

## Referencie

## Externé odkazy
* 

Kategória:Narodenia v 1643
Kategória:Úmrtia v 1683
Kategória:Slovenskí rímskokatolícki kňazi
Ján Katzernhirn

**Ján Katzernhirn** (Katznhirn, Katzenhiren, Katzenhrn) (* Kremnica  † 10. marec 1527, Slovensko) bol remeselník, obuvník, vodca baníckeho povstania.

Bol prívržencom plebejskej reformácie, jeden z najaktívnejších činiteľov baníckeho povstania v Banskej Bystrici (15251526). V marci roku 1527 ho chytili kremnickí drábi. Bol odsúdený na smrť a popravený.

## Literatúra
* *[[Slovenský biografický slovník]]*

## Externé odkazy
* 

Kategória:Osoby s neistým dátumom narodenia
Kategória:Úmrtia 10. marca
Kategória:Úmrtia v 1527
Kategória:Obuvníci
Kategória:Osobnosti baníckych povstaní
Kategória:Popravené osobnosti
Kategória:Osobnosti z Kremnice
Robo Kazík

**Robo Kazík** (* 11. máj 1947, Topoľčianky† 1. február 2021, Topoľčianky) bol slovenský podnikateľ, spevák.

## Životopis
Absolvoval Strednú ekonomickú školu a Inštitút pre národné výbory. Pracoval ako robotník v Calexe Zlaté Moravce a v Pozemných stavbách v Banskej Bystrici. Na Mestskom úrade v Banskej Bystrici robil šestnásť rokov. Najskôr robil vodiča, potom vedúceho *Akcie Z* a ešte neskôr vedúceho odboru výstavby. Medzi rokmi 19831990 bol riaditeľom Slovkoncertu. Vydal albumy *Vráť sa mi, láska, Venované Vám, Toto sólo patrí nám, Srdce ti napovie, Vianoce, Jesenné lístie, Letná nálada*. Niektoré z nich nahral s *Orchestrom [[Pavel Zajáček|Pavla Zajáčka]]* V Slovenskej televízii účinkoval v programe Repete. V období 20062010 pracoval ako viceprimátor v Banskej Bystrici.

S jeho manželkou Marienkou, ktorá pochádza z Očovej, mal dvoch synov. Jeho dvorná textárka bola Mária Kodajová. V roku 2006 spolu s Karolom Konárikom  naspieval duet „Život je boj“ pre jeho album *To som ja*.

## Diskografia

* (1994) *Vráť sa mi, láska*RBvydavateľstvo Slovenského rozhlasu
* (1995) *Venované Vám*RBvydavateľstvo Slovenského rozhlasu
* (1996) *Toto sólo patrí nám*RKCentrum Universa
* (1997) *Srdce Ti napovie*RKCentrum Universa
* (1997) *Vianoce*RKCentrum Universa
* (1998) *Jesenné lístie*RKCentrum Universa
* (1999) *Letná nálada*RKCentrum Universa
* (2000) *Jarná serenáda*RKCentrum Universa
* (2000) *Daj boh štastia tejto zemi...*RKCentrum Universa
* (2001) *Galatéka Roba Kazíka*RKCentrum Universa
* (2002) *Na návrší taký dom...* RKCentrum Universa
* (2002) *Ja keď spievam slzy tečú...*RKCentrum Universa
* (2004) *Megamixy**Robo KAZÍK & SALKO Band*RKCentrum Universa
* (2005) *Mojim najdrahším*RKCentrum Universa  (VENOVANÉ JUBILANTOM)
* (2006) *Slovensko naše*RKCentrum Universa
* (2013) Na srdci mi hrajRKCentrum Universa
* (2015) Galatéka II.RK Centrum Universa

## Kompilácie
* (1995) *Repete Gala*Ena records16. Robert Kazík„Vzdialená“
* (1995) *Repete Gala 2*Ena records03. Róbert Kazík„Marína“
* (1997) *Repete Gala 3*Ena records03. Robert Kazík„Žiari More“ 
* (2006) *To som ja[[Karol Konárik]]*RK Centrum11. „Život je boj“ (duet s Karolom Konárikom)

## Najznámejšie hity
* „Toto sólo patrí nám“
* „Marína“
* „Na návrší taký dom“
* „Raz tu, raz tam“
* „Ďaleko je Boh“
* „Ja keď spievam slzy tečú“
* „Ešte vínko nevykyslo”
* „Nájdeš ma v zátoke”

## Literatúra
* Výstrižkový fond

## Externé odkazy
* Oficiálne stránky - http://www.robokazik.sk/
* 

## Referencie

Kategória:Slovenskí popoví speváci
Kategória:Slovenskí podnikatelia
Kategória:Osobnosti z Topoľčianok
Andrej Kavuljak

Ing. **Andrej Kavuljak** (* 5. december 1885, Ústie nad Oravou - † 30. máj 1952, Dolný Kubín) bol slovenský historik, lesný inžinier.

Jeho otec bol Andrej Kavuljak (18551934) a matka Alojzia rod. Pacáková.

## Životopis
Študoval na gymnáziu v Trstenej a v Banskej Bystrici (19001904), na Vysokej škole baníckej a lesníckej v Banskej Štiavnici, Ing. Taxátor Oravského komposesorátu, vedúci lesnej správy v Párnici, lesmajster v Oravskom Podzámku, inšpekčný úradník Štátnych lesov a hlavný lesný radca Riaditeľstva Štátnych lesov v Liptovskom Hrádku, riaditeľ Riaditeľstva Štátnych lesov v Banskej Bystrici (19431949), externe prednášal na Vysokej škole poľnohospodárskeho a lesníckeho inžinierstva v Košiciach. Počas 1. svetovej vojny padol na ruskom fronte roku 1915 do zajatia. Po pobyte v zajateckom tábore v Zlatouste na Urale. V rokoch 19181921 pôsobil ako prednosta a lesný inšpektor Zlatousteckej oblasti. Zoznámil sa s ruskou a neskôr i sovietskou odbornou literatúrou, po oslobodení ju i prekladal. Popredný slovenský odborník v lesníctve, teoretické a praktické skúsenosti zhrnul do vysokoškolskej učebnice o zariaďovaní lesov a do národohospodárskej štúdie o pasení v lesoch. Venoval sa prevažne histórii lesníctva na Slovensku a najmä na Orave. Výsledky štúdia zhrnul v samostatných prácach a štúdiách. Najvýznamnejšia jeho práca *Historický miestopis Oravy* vyšla až posmrtne.

## Dielo
náhľad|Pamätná tabuľa v Oravskom Podzámku
* *Hrad Orava*, Martin roku 1927
* *Dejiny lesníctva a drevárstva na Slovensku*, Bratislava roku 1942
* *Zariaďovanie lesov*, Košice roku 1949
* *Les a pasenie*, Bratislava roku 1952
* *Historický miestopis Oravy*, Bratislava roku 1955

## Literatúra
* Slovenský biografický slovník

## Iné projekty

## Externé odkazy
* 

Kategória:Slovenskí lesní inžinieri
Kategória:Slovenskí historici
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Ústia nad Oravou
Daniel Kellner

**Daniel Kellner** (* 1758, Banská Bystrica† 1824, tamže) bol slovenský farbiar.

## Rodina
* otec Michal Kellner (17301770) 

## Životopis
Zakladateľ farbiarskej vetvy rodu Kellnerovcov v Banskej Bystrici. V roku 1785 bol prijatý za mešťana Banskej Bystrice, zapísaný do knihy majstrov farbiarskeho cechu siedmich banských miest (1786). Člen Vonkajšej mestskej rady v Banskej Bystrici. Na evanjelickom cintoríne v Banskej Bystrici dal postaviť mauzóleum.

## Literatúra
* Kto bol kto v histórii Banskej Bystrice 12552000
* Biografické štúdie

## Externé odkazy
* 

Kategória:Narodenia v 1758
Kategória:Úmrtia v 1824
Kategória:Slovenskí remeselníci
Kategória:Osobnosti z Banskej Bystrice
Ján Kellner (mešťanosta)

**Ján Kellner** (* 1729, Banská Bystrica  † 1800, Banská Bystrica) bol mešťanosta Banskej Bystrice a člen Vonkajšej mestskej rady v Banskej Bystrici (od 1771).

Jeho otec Andrej Kellner (17001747), jeho syn Pavol Kellner (17531803).

## Životopis
Školské vzdelanie nadobudol v Banskej Bystrici. Majstrom klobučníckeho cechu sa stal v Banskej Bystrici (1750). Písal rodinnú kroniku, aj udalosti kronikárskeho charakteru o Banskej Bystrici.

## Literatúra
* Kto bol kto v histórii Banskej Bystrice 12552000
* 

## Externé odkazy
* 

Kategória:Narodenia v 1729
Kategória:Úmrtia v 1800
Kategória:Slovenskí kronikári
Kategória:Slovenskí remeselníci
Kategória:Osobnosti z Banskej Bystrice
Pavol Kellner

**Pavol Kellner** (* 1753, Banská Bystrica† 1803, tamže) bol slovenský klobučník.

## Rodina
* otec Ján Kellner (17291800)
* syn Samuel Kellner (17891855)

## Životopis
Tovariš v otcovej dielni v Banskej Bystrici (1770). Bol prijatý za mešťana Banskej Bystrice a do cechu klobučníckych majstrov (1776). Pokračoval v písaní rodinnej kroniky aj popisovaní udalostí kronikárskeho charakteru o Banskej Bystrici.

## Literatúra
* Kto bol kto v histórii Banskej Bystrice 12552000
* 

## Externé odkazy
* 

Kategória:Narodenia v 1753
Kategória:Úmrtia v 1803
Kategória:Slovenskí remeselníci
Kategória:Osobnosti z Banskej Bystrice
Samuel Kellner

**Samuel Kellner** (* 1789, Banská Bystrica† 1855, tamže) bol slovenský klobučník.

## Rodina
* otec Pavol Kellner (17531803)

## Životopis
Klobučník v Banskej Bystrici, prijatý za mešťana Banskej Bystrice (1813). Pôsobil v obecnom výbore v Banskej Bystrici a pri voľbe Mestskej rady bol zvolený za jej člena (1849). Bol spoluzakladateľom a pokladníkom čitateľského spolku v Banskej Bystrici (1848). Pokračoval v písaní rodinnej kroniky aj kroniky udalostí Banskej Bystrice.

## Literatúra
* Kto bol kto v histórii Banskej Bystrice 12552000
* 

## Externé odkazy
* 

Kategória:Narodenia v 1789
Kategória:Úmrtia v 1855
Kategória:Slovenskí remeselníci
Kategória:Osobnosti z Banskej Bystrice
Gejza Kauzál

**Gejza Kauzál** (* 5. marec 1906, Chyzerovce - † 25. september 1964, Banská Bystrica) bol slovenský lekár-chirurg.

## Rodina
* otec Peter Kauzál
* matka Šarlota Kauzálová, rod. Töröková 

## Životopis
Študoval na gymnáziu v Zlatých Moravciach, od r. 1923 na Lekárskej fakulte UK v Bratislave. Od r. 1929 MUDr., asistent na Chirurgickej klinike Lekárskej fakulty UK v Bratislave, primár chirurgického odd. nemocnice v Komárne, krajský odborník. Od roku 1960 vedúci chirurgickej ambulancie UÚNZ v Žiline, neskôr v Žiari nad Hronom a v Čadci. Autor 18 článkov prevažne z brušnej chirurgie.

## Literatúra
* Slovenský biografický slovník

## Externé odkazy
* 

Kategória:Slovenskí chirurgovia
Kategória:Osobnosti zo Zlatých Moraviec
Estradasphere

**Estradasphere** je kalifornská šesťčlenná skupina z USA, ktorá vznikla v roku 1998 v mestečku Santa Cruz. Skupina hrá vysoko experimentálnu kvalitnú, prevažne inštrumentálnu hudbu, ktorú definujú eklektickým hudobným žánrom. Kombinujú hlavne folklórne a džezové elementy. Zaujímavosťou je však, že v ich tvorbe nájdete takisto klasickú hudbu, progresívny rock, death metal, pop 60-ich rokov 20. storočia, new age, soundtrackovú hudbu, španielske flamenco a balkánsku ľudovú hudbu (najmä cigánske melódie). Azda najväčšou raritou v ich hudbe sú syntetické motívy videohier zo začiatku 90 rokov typu Super Mario Bros. Všetci členovia sú multiinštrumentalisti a zvláštnosťou ich vystúpení v minulosti bolo okrem ich živej hry aj cirkusové predstavenie rôznych artistov.

## Aktuálna zostava

*Jason Schimmel – gitara, bendžo 
*Tim Smolens –  basgitara, kontrabas 
*Timb Harris –  sláčiky, dychové nástroje 
*Kevin Kmetz –  šamizen, gitara 
*Adam Stacey –  akordeón, klavír, syntetizátory 
*Lee Smith –  bicie, perkusie

## Bývalí členovia

*David Murray – bicie 
*John Whooley – saxofón

## Diskografia
**[[It’s Understood]]* (LP) (2000)
**These Are the Days* (VHS) (2000)  
**The Silent Elk of Yesterday* (EP)(2001) 
**[[Buck Fever]]* (LP) (2001) 
**[[Quadropus]]* (LP) (2003) 
**[[Passion for Life]]* (LP/DVD)(2004) 
**These Are the Days* (DVD Reissue)(2005)  
**[[Palace of Mirrors]]* (LP) (2006)

## Externé odkazy
* oficiálny web Estradasphere
*  


Kategória:Hudobné skupiny USA
Jozef Kemko

**Jozef Kemko** (* 19. marec 1887, Heľpa - † 25. júl 1960, Heľpa) bol ľudový rezbár.

## Rodina
* otec Jozef Kemko
* matka Anna rod. Kubandová 

## Životopis
Jozef Kemko bol zamestnaný ako roľník, bača a železničný robotník v Heľpe. Vyrezávaniu z dreva sa venoval vo svojom voľnom čase. vyrezával solničky, črpáky, kuchynský a pastiersky riad i hudobné nástroje (píšťalky, gajdy). Známy ako výrobca črpákov gemerského typu. Roku 1956 sa pokúsil o voľnú plastiku (monumentalizované stvárnenie Jánošíka). Jeho sochy sú charakteristické veľkorysým chápaním tvaru strnulo pózujúcich figúr čo im dodáva monumentalitu. Vypestoval si cit pre technické i výtvarné vlastnosti dreva, ale neváhal ho kombinovať ani s inými materiálmi (kožušina, kov). Jeho práce sú zastúpené v zbierkach Historického ústavu Slovenského národného múzea, Slovenskej národnej gelérie, a ÚĽUV-u v Bratislave a Etnografického ústavu Slovenského národného múzea v Martin.

## Dielo
Drevené plastiky: 
* *Milý s milou* (1956)
* *Tanec* (1956)
* *Detvan s valaškou*
* *Jánošík*
* *Krava*
* *Traja muži*
* *Maska*
* *Sedliak*

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike (č.27) 

Kategória:Narodenia v 1887
Kategória:Úmrtia v 1960
Kategória:Osobnosti z Heľpy
Kategória:Slovenskí rezbári
Gabriel Kendrai

**Gabriel Kendrai** (Kendray) (* 14. február 1724, Voderady† 18. január 1797, Šaľa) bol  slovenský rímskokatolícky kňaz, jezuita a veršovník.

Jeho otec bol Juraj Kendrai a matka Klára rod. Szentkeresztiová.

## Životopis
V roku 1739 vstúpil do jezuitskej rehole, študoval v Trnave. Po štúdiách misionár a správca rehoľných majetkov v Banskej Bystrici a v Jágri, od 1770 v Trnave a Šali, po rozpustení rehole od 1775 svetský kňaz v Šali. Autor elegickej básnickej skladby na biblický námet a práce o vojvodcoch bojujúcich v 17. storočí na východnom Slovensku.

## Dielo
* *Exercitatio poetica de Jonathan mel gustante et Saul interficiendo nisi eum milites liberasent*, Košice roku 1748

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Osobnosti z Voderád
Kategória:Slovenskí jezuiti
Koloman Kemenczky

**Koloman Kemenczky** (Kálmán) (* 24. december 1846, Miškovec – † 1. máj 1925, Košice) bol slovenský pedagóg a publicista.

## Životopis
Profesor chémie a prírodopisu v Banskej Bystrici (po 1883). Autor učebníc, rozprávok, fejtónov.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí spisovatelia
Kategória:Slovenskí pedagógovia
Kategória:Osobnosti z Miškovca
Adam Kereškéni

**Adam Kereškéni** (Kereskényi de Alsó et Felsó Kereskény) (* 24. január 1713, Komárno - † 1. február 1777, Cluj) bol  rímskokatolícky kňaz, prekladateľ, básnik, pedagóg zemianskeho pôvodu. 

## Životopis
Základné školy navštevoval v Ostrihome, v Košiciach a v Bratislave, od 1729 člen jezuitskej rehole, študoval filozofiu v Trnave, 1730 novic v Trenčíne, 1733-1734 študoval fyziku a metafyziku v Trnave, 1739-1742 teológiu vo Viedni, 1743 v  Banskej Bystrici, PhDr. Od roku 1731 učiteľ v Esztergome, 1736 v Bratislave, 1737 v Trnave  a 1738 v Budíne, 1745 kazateľ a prof. v Esztergome, 1746-1748 v Trnave a i., správca tlačiarne v Košiciach, v Alba Iulii, riaditeľ seminára a školy a  do 1773 správca tlačiarne v Cluji. Preložil z taliančiny do maďarčiny dve jezuitské Metastasiove drámy, vydal cirkevné práce a básne.

## Dielo
* Philomusus per Apollinem de quibudum..., Trnava roku 1737
* Epistolae herorum sub augustis Mariae Theresiae auspiciis anno superiore in Italia militantium, Trnava 1747
* Szent Ágostonnak megterése, Trnava roku 1758
* Cogitationes christianae in singulos mensis dies, Győr roku 1763

## Literatúra
* Slovenský biografický slovník

## Externé odkazy
* 

Kategória:Slovenskí básnici
Kategória:Narodenia v 1713
Kategória:Úmrtia v 1777
Kategória:Osobnosti z Komárna
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Kereškéniovci
Jakub Khien

**Jakub Khien** (Kiehn) (*   Banská Bystrica?) bol maliar.

## Životopis
Maliar v Banskej Bystrici (1600-1617). Pravdepodobne syn banskobystrického zlatníka Jána Khuena.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí maliari
Stanislav Kianička

**Stanislav Kianička** (* 11. november 1873, Martin - † 7. december 1940, Valča) bol  rímskokatolícky kňaz a náboženský spisovateľ. Pseudonym: Klerik, Prítomný

## Rodina
* otec: Jozef Kianička
* matka: Paulína rod. Schurmannová 

## Životopis
Študoval na meštianskej škole v Martine, na gymnáziu a diecezálnom seminári v B.Bystrici. V roku 1897 bol vysvätený za kňaza a nastúpil ako kaplán v Dlhom Poli, neskôr farár v Necpaloch a vo Valči. Starosta Orla, funkcionár náboženských spolkov. Prispieval do cirkevnej tlače.

## Dielo
* *Svätý rok*, Trnava, 1901
* *Životopis svätého Alojza Gonzagy*, Trnava, 1901
* *Svätý rok*, Martin, 1925

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Osobnosti z Martina
Kategória:Pochovaní na Národnom cintoríne v Martine
Dezider Keme

**Dezider Keme** (* 14. december 1895, Banská Bystrica-Kremnička - † 20. november 1944, Slovensko) bol obchodník.

## Životopis
Bol obchodníkom v Banskej Bystrici. Rasovo prenasledovaný, obeť nacistického teroru. Po potlačení SNP bol spolu s manželkou Kornéliou a dcérou Luciou 11. novembra 1944 zaistený nemeckými bezpečnostnými orgánmi v Banskej Bystrici. Následne bol väznený a neskôr popravený v masovom hrobe v Banskej Bystrici-Kremničke.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1895
Kategória:Úmrtia v 1944
Kategória:Obete holokaustu
Bohuš Kianička

**Bohuš Kianička** (* 12. september 1875, Turčiansky Svätý Martin † 29. máj 1938, tamže) bol slovenský politik a živnostník.

## Rodina
* otec: Jozef Kianička
* matka: Pavlína rod. Schurmanová
* manželka: Gizela rod. Schmidtová 

## Životopis
Za mäsiara a udenára sa vyučil v Banskej Bystrici a podnikal v rodnom Martine.. Už počas pobytu v Budapešti a v Prahe podporoval národno-kultúrne podujatia. Predseda Československej živnostnicko-obchodnickej strany na Slovensku. Bol funkcionárom živnostníckych stavovských a družstevných organizácií, Matice slovenskej (MS), Muzeálnej slovenskej spoločnosti (MSS). Pôsobil ako zodpovedný redaktor *Slovenského remeselníka* (1927 - 1929) a *Hlásnika*. a prispieval do  ďalších slovenských novín a časopisov. 

V parlamentných voľbách v roku 1925 získal za živnostenskú stranu senátorské kreslo v Národnom zhromaždení. Mandát obhájil v roku 1929 i v 1935. Členom senátu bol do až do svojej smrti, nahradil ho Juraj Vyskočil.

Zomrel v máji 1938, pochovaný bol 1. júna v Turčianskom Sv. Martine.

## Referencie


## Literatúra
* Slovenský biografický slovník

## Externé odkazy
* 
* Záznam o narodení a krste v matrike – indexovaný záznam; pokrstený ako Josephus Ignatius Kianička

Kategória:Slovenskí politici
Kategória:Slovenskí podnikatelia
Kategória:Senátori Národného zhromaždenia (Česko-Slovensko, 1920 – 1939)
Kategória:Osobnosti z Martina
Kategória:Pochovaní na Národnom cintoríne v Martine
Štefan Kindernay

**Štefan Kindernay** (* 5. február 1914, Brezno – † 2. február 1972, Bratislava) bol slovenský lekár – ortopéd.

## Rodina
* otec: JUDr. Štefan Kindernay
* matka: Anna rod. Kilvádyová

## Životopis
Navštevoval základnú školu v Brezne, študoval na gymnáziu v Banskej Bystrici, kde 1933 maturoval. Štúdium medicíny absolvoval na Lekárskej fakulte UK v Bratislave kde štúdium v roku 1939 ukončil titulom MUDr. Od 1940 asistent, po roku 1945 vedúci lekár a zástupca prednostu Ortopedickej kliniky Lekárskej fakulty UK v Bratislave. Popri tom v období 19511959 pôsobil ako konziliár Výskumného ústavu reumatických chorôb v Piešťanoch, externý učiteľ na Inštitúte pre ďalšie vzdelávanie lekárov a farmaceutov a oblastný odborník pre ortopédiu. 

Počas SNP bol veliteľom zberne ranených 1. československej armády, po ústupe do hôr pôsobil v ilegalite. 

Špecializoval sa na choroby osteoartikulárneho systému. Významné boli jeho práce traumatologické, najmä o pseudoartrózach, fraktúrach collum femoris a luxačných fraktúrach bedrového kĺbu, i práce zamerané na reumatológiu o hydrokortizóne, koxatrózach, artroplastikách kĺbov, syndróme paralytického bedrového kĺbu. Autor ortopedickej časti *[[Vademecum medici]]* (1972).

## Ocenenie
* 1968 – zaslúžilý lekár

## Literatúra
* Slovenský biografický slovník

## Externé odkazy
* 

Kategória:Slovenskí lekári
Kategória:Osobnosti z Brezna
Kategória:Absolventi Lekárskej fakulty Univerzity Komenského v Bratislave
Mária Kirchmaierová

**Mária Kirchmaierová** (* Slovensko) bola pedagogička.

## Životopis
Učiteľka slovenskej dievčenskej školy v Banskej Bystrici (1594).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Július Kirsteuer

**Július Kirsteuer** (kr.m. Čerešňák) (* 25. august 1917, Banská Bystrica - † 2. január 1983, Bratislava) bol slovenský právnik a protifašistický bojovník.

## Rodina
* otec: Karol Kirsteuer
* matka: Elena rod. Rusnáková 

## Životopis
Ľudovú školu (1923-1927) a gymnázium (1927-1935) absolvoval v Banskej Bystrici. Študoval na Právnickej fakulte Univerzity Komenského v Bratislave (1935-1940), kde dosiahol titul JUDr. 

Pracoval ako zamestnanec Ministerstva zahraničného obchodu v Prahe, Povereníctva financií, vedúci odboru Ministerstva obchodu SSR v Bratislave, pracovník PZO Technoexport a Technopol v Bratislave. V rokoch 1943-1944 ako kuriér v Turecku pracoval pre československú spravodajskú službu v Londýne, počas SNP v povstaleckom spravodajstve. Zúčastnil sa na prenesení vysielačky na Slovensko, spoluzakladal spojenie cez vysielačku Vít.

## Literatúra
* Slovenský biografický slovník

## Externé odkazy
* 

Kategória:Absolventi Právnickej fakulty Univerzity Komenského v Bratislave
Kategória:Osobnosti česko-slovenského protifašistického odboja
Kategória:Osobnosti SNP
Kategória:Osobnosti z Banskej Bystrice
Kategória:Slovenskí právnici
Michal Kiss

**Michal Kiss** (* 9. september 1856, Rybník) bol slovenský publicista a právnik.

## Životopis
Študoval na gymnáziu v Leviciach a v Banskej Bystrici. Následne na právnickej fakulte v Budapešti, JUDr. Od 1880 podslúžny, 1889 slúžny. Od roku roku 1896 pôsobil ako predseda sirotskej stolice v Zlatých Moravciach. Filozofickými, sociologickými, národohospodárskymi a politicko-právnymi úvahami prispieval do domácich i zahraničných časopisov.

## Dielo
* *A naturalizmus befolyása az európai gazdászati életre*. - Budapešť, 1912

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 42

Kategória:Narodenia v 1856
Kategória:Úmrtia v 20. storočí
Kategória:Slovenskí právnici
Kategória:Slovenskí publicisti
Kategória:Osoby s neistým dátumom úmrtia
Kategória:Osobnosti z Rybníka (okres Levice)
Krištof Kindermann

**Krištof Kindermann** (*   Slovensko) bol evanjelický kňaz.

## Životopis
Evanjelický farár a správca v Špitáli sv. Alžbety v Banskej Bystrici (1534-1545).

## Literatúra
* Kto bol kto v histórii Banskej Bystrice 12552000

## Referencie

## Externé odkazy
* 

Kindermann, Krisštof
Ján Klamárik

**Ján Klamárik** (* 7. február 1832, Lučenec – † 8. október 1898, Banská Bystrica) bol pedagóg. 

Pseudonym: Kemény

## Životopis
Študoval na gymnáziu v Kiskunfélegyháze a v Pešti. Od roku 1847 študoval filozofiu v Pešti a v rokoch 18541855 vo Viedni, kde v roku 1858 zložil učiteľské skúšky z matematiky a prírodopisu. PhDr. V roku 1870 absolvoval zahraničnú cestu, počas ktorej študoval systém školstva. Pôsobil ako zastupujúci profesor na gymnáziu Kiskunfélegyháze, v Pécsi a inde. 

V rokoch 18611883 pôsobil v Banskej Bystrici, od roku 1867 ako riaditeľ gymnázia, v rokoch 18761883 ako obvodný školský inšpektor. Ako školský inšpektor sa pričinil o vznik vyššej dievčenskej školy a chlapčenskej meštianky v Banskej Bystrici.

Ako expoment  maďarizátorskej  politiky v Banskej Bystrici sa podieľal v auguste 1867 na odstránení siedmich slovenských profesorov z banskobystrického gymnázia, medzi nimu aj Martina Čulena. V roku 1874 ako hlavný dozorca viedol vyšetrovanie proti gymnáziu v Klaštore pod Znievom. V roku 1875 zakročil proti  slovenským študentom za uctenie pamiatky Andreja Sládkoviča. V maďarizácii spolupracoval s biskupom Arnoldom Ipolyi-Stummerom a podžupanom Belom Grünwaldom.  

Od roku 1883 pracoval ako tajomník Ministerstva kultúry a školstva v Budapešti. V roku 1889 sa stal ministerským radcom. Od roku 1883 riadil zmeny a úpravy v uhorskom školstve. Bol zvolenským podžupanom, čestným členom krajinskej profesorkej spoločnosti, krajinskej profesorskej rady a čestným predsedom pedagogickej spoločnosti. 

Literárne začínal ako básnik v antológii gymnaziálnych študentov v Pešti (1847), potom v časopise *Bajai*. Publikoval odborné články v ročenkách  gymnázií a v časopisoch. Bol prekladateľom a zostavovateľom učebníc. V prácach o organizácii maďarských stredných škôl žiadal pomaďarčenie inonárodných škôl na Slovensku. Spolupracoval na maďarsko-nemecko-slovenskom slovníku Jozefa Lósa.

## Ocenenie
* V roku 1870 bol vyznamenaný radom Františka Jozefa I.

## Dielo
* *A magyarországi kőzépiskolák szervezete és eljárása* (Budapešť, 1881) 
* *A magyarországi kőzépiskolák ujjab szervezete történeti megvilágítással* (Bratislava, 1893)

## Literatúra
* Slovenský biografický slovník

## Externé odkazy
* 
* Záznam o narodení a krste v matrike 
* Záznam o úmrtí v matrike č.76 

Kategória:Maďarskí pedagógovia
Kategória:Osobnosti z Lučenca
Ignác Klaus

**Ignác Klaus** (Clauss) (* 30. august 1717, Bratislava† 11. november 1791, Bratislava) bol rímskokatolícky kňaz, pedagóg, veršovník, filozof.

Jeho otec bol Ján Jakub Klaus a matka Mária Katarína rod. Schusterová.

## Životopis
Od 1734 člen jezuitskej rehole, ThDr., PhDr. Profesor teológie a filozofie na jezuitských učilištiach vo Viedni, Győri, Trnave, Košiciach a i., predstavený rehole v Bratislave, v Šoprone, v Banskej Bystrici a v Kőszegu. Od 1774 kaplán v Spišskej Novej Vsi. Od roku 1776 farár vo Veľkej. Napokon žil v Bratislave. Autor didaktickej básne a filozofických rozpráv.

## Dielo
* *De tabaco Georgicorum libri duo*, Trnava roku 1744
* *Dialogi tres de celeritate gravium cadentium*, Graz roku 1754
* *Philosophia universa*, Győr b.r.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 359; pokrstený ako Joannes Georgius Ignatius Clauss

Kategória:Osobnosti z Bratislavy
Kategória:Slovenskí rímskokatolícki kňazi
Kategória:Slovenskí teológovia
Kategória:Slovenskí filozofi
Kategória:Slovenskí jezuiti
Bohdana Klemensová

**Bohdana Klemensová** (* 20. november 1849, Vrbica - † 20. november 1922, Banská Bystrica) bola  slovenská výtvarníčka a pedagogička. Používala pseudonym „Teodorovie“.

## Rodina
* otec Jozef Božetech Klemens
* matka Adela rod. Küglerová 

## Životopis
Od roku 1860 študovala na gymnáziu v Banskej Bystrici. Od roku 1878 pôsobila ako učiteľka na ľudovej škole, neskôr učiteľka a od 1898 riaditeľka strednej školy v Plzni, na dôchodku žila v Banskej Bystrici. Ostala slobodnou a bezdetnou.

Je autorkou cestopisných reportáží zo Slovenska, Česka a Ruska, v ktorých sa zamerala najmä na opisy prírody. 

Venovala sa aj ženskej problematike, príspevky uverejňovala v Národných novinách, Ženských listoch a i. Po otcovi J. B. Klemensovi zdedila maliarske nadanie, prezentovala sa najmä ako maliarka prírodných a mytologických motívov, pozoruhodná bola jej litografia zo 70. rokov 19. storočia *„Zápola Velestúrova“* s nápisom rúnoslovanským na pomedzí Smrčného medzi Banskou Bystricou a Kremnicou, v ktorej je viditeľná inšpirácia romantizmom.

## Literatúra
* Slovenský biografický slovník
* TÁNCZOSOVÁ, Katarína: Maliarka Bohdana Klemensová. In: *Pamiatky a múzeá*, roč. 65, 2016, č. 2, s. 43 – 46.

## Externé odkazy
* 

Kategória:Slovenskí výtvarníci
Kategória:Slovenské maliarky
Kategória:Maliari romantizmu
Kategória:Slovenské feministky
Kategória:Osobnosti z Liptovského Mikuláša
Kategória:Slovenskí stredoškolskí pedagógovia
Ján Michal Klement

**Ján Michal Klement** (* 7. jún 1669, Banská Bystrica - † 18. apríl 1720, Berlín) bol  diplomat.

## Životopis
Študoval na gymnáziu v Banskej Bystrici a na univerzite vo Frankfurte nad Odrou. Pôsobil v Nemecku a v Poľsku, 1707 vstúpil do služ. Františka II. Rákociho ako jeho komorník, neskôr diplomat. Roku 1708 vyslanec v Prusku, 1709 v Holandsku  a vo Veľkej Británii, od 1710 rezident v Holandsku. Neskôr vstúpil do služieb Habsburgovcov, kt. po vydaní materiálov o Rákocim stratili oňho záujem. Po vymyslených intrigách o vražde pruského kráľa, ho v Berlíne postavili pred súd a  popravili. V 19. stor. vyšli tlačou dokumenty, ktoré odovzdal Habsburgovcom.

## Dielo
* Acktenstücke zur Geschichte F. Rákoczys... aus dem Pqapieren J.M. Klement, Viedeň roku 1858

## Literatúra
* Slovenský biografický slovník

## Externé odkazy
* 

Kategória:Osobnosti z Banskej Bystrice
Kategória:Slovenskí diplomati
Andrej Kliman

**Andrej Kliman** (* 24. jún 1902, Hliník nad Hronom – † 30. december 1980, Žiar nad Hronom) bol  rímskokatolícky kňaz, historik, náboženský spisovateľ. Pseudonym: Hliničan

## Rodina
* otec Martin Kliman
* matka Anna rod. Majerská

## Životopis
Študoval na gymnáziu v Ostrihome, 1919 – 1921 v Banskej Bystrici. Roku 1925 kaplán v Žarnovici, pôsobil v Handlovej, Martine, 1947 – 1950 v Brezne, súčasne prof. gymnázia, 1950 – 1952 v Bacúchu. Od roku 1960 žil v Hliníku nad Hronom. Autor učebníc náboženstva a náboženskej literatúry. Prispieval do časopisov: Duchovný pastier, Náš priateľ, Kultúra, Pútnik svätovojtešský, Katolícke noviny. Regionálny historik, biografista slovenských osobností, zberateľ folklóru.

## Dielo
* Verím v Boha, Zvolen roku 1929
* Kristus a dnešný človek, Trnava roku 1934
* PhDr. Štefan Moyses, Martin roku 1948
* Učebné osnovy náboženstva rím. kat. pre meštianske školy na Slovensku, Trnava roku 1932

## Literatúra
* Slovenský biografický slovník

## Externé odkazy
* 

Kategória:Osobnosti z Hliníka nad Hronom
Kategória:Slovenskí rímskokatolícki kňazi
Kategória:Slovenskí spisovatelia
Kategória:Slovenskí historici
Jozef Kliment

Prof. Ing. Dr. h. c. **Jozef Kliment** DrSc. (* 3. júl 1928, Čierny Balog – † 30. jún 2007) bol slovenský poľnohospodársky odborník.

## Životopis
Po absolvovaní štúdií (1952) na Vysokej škole poľnohospodárskeho a lesného inžinierstva v Košiciach, 19521955 vedúci odd. Povereníctva poľnohospodárstva v Bratislave. V rokoch 19551960 pracovník Správy štátnych plemenárskych staníc v Bratislave. Následne v rokoch 19601961 vedúci odboru živočíšnej výroby SNR. Od roku 1961 pedagóg na VŠP v Nitre (1976 prof.). Zaoberal sa hlavne plemenárstvom, selekciou a biológiou hospodárskych zvierat.

## Dielo
* *Základy chovu hospodárskych zvierat* roku 1962
* *Špeciálna zootechnika I.*, roku 1963
* *Chov hovädzieho dobytka*, roku 1967

## Literatúra
* Československý biografický slovník

## Externé odkazy
* Jozef Kliment  – polnohospodar.sk
* 

Kategória:Slovenskí agronómovia
Kategória:Slovenskí univerzitní profesori
Kategória:Osobnosti z Čierneho Balogu
Kategória:Absolventi Lesníckej fakulty Technickej univerzity vo Zvolene
Kategória:Vyučujúci na Slovenskej poľnohospodárskej univerzite v Nitre
Július Klimko

Ing. **Július Klimko** (* 12. apríl 1871, Ružomberok† 15. marec 1964, Prešov) bol lesný inžinier a politik HSĽS v období medzivojnového Česko-Slovenska.

## Životopis
Jeho otec bol Jozef Klimko a matka Veronika rod. Opršalová. Študoval na gymnáziu v Ružomberku a v rokoch 1885-89 v Banskej Bystrici. Neskôr študoval lesné inžinierstvo na Vysokej škole technickej v Budapešti. Inžinier štátnych lesov v Sedmohradsku, lesný radca v Liptovskom Mikuláši, po 1918 riaditeľ štátnych lesov v Solivare a statkár v Šariši. Prispieval do Slovenskej pravdy, Slováka. V medzivojnovom období podporoval Vojtecha Tuku a jeho plány na autonómiu Slovenska v rámci obnoveného Uhorska.

Vo voľbách do Národného zhromaždenia republiky Československej v roku 1920 bol zvolený do hornej komory parlamentu. Kandidoval za Slovenskú ľudovú stranu (neskôr Hlinkovu slovenskú ľudovú stranu) v X. volebnom kraji (Prešov). V senáte zasadal v dopravnom, ústavnoprávnom a zahraničnom výbore. V priebehu volebného obdobia spolu so svojimi kolegami vystúpil zo spoločného poslaneckého klubu ČSL - SĽS a stal sa členom klubu senátorov Slovenskej ľudovej strany. Do senátu bol zvolený aj v parlamentných voľbách v roku 1925. Opäť kandidoval za Hlinkovu slovenskú ľudovú stranu v X. volenom kraji (Prešov). V tomto volebnom období zasadal v imunitnom, národohospodárskom, stálom a v ústavnoprávnom výbore senátu. Po Tukovom odsúdení v roku 1929 politicky významnejšie nevystupoval. V nasledujúcich parlamentných voľbách už nekandidoval a vrátil sa k svojej pôvodnej lesníckej profesii.

V obecných voľbách v Prešove v roku 1932 kandidoval do mestského zastupiteľstva na kandidátnej listine Združenia katolíkov. Išlo  prakticky o druhú ľudácku kandidátku v meste, avšak mala pomerne blízko aj k maďarskej Krajinskej kresťansko-socialistickej strane.

Do januára 1938 pôsobil ako vrchný lesný radca lesnej správy v Prešove, kedy bol preložený do trvalej výslužby.

Po vzniku *Zväzu slovenských drevopriemyselníkov, drevoobchodníkov a drevomajiteľov* v novembri 1938 bol zvolený za jeho I. podpredsedu.  Zakladal a viedol aj pobočku Slovenskej ovocinárskej spoločnosti v Prešove. V roku 1941 sa ešte spomína ako člen dozornej rady firmy Cukrovar Trebišov, úč. spol. v Trebišove.

## Referencie

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 95; pokrstený ako Julius Sigismundus Klimko

Kategória:Slovenskí lesní inžinieri
Kategória:Slovenskí politici
Kategória:Politici HSĽS
Kategória:Senátori Národného zhromaždenia (Česko-Slovensko, 1920 – 1939)
Kategória:Osobnosti z Ružomberka
Florián Klimkovič

**Florián Klimkovič** (* 3. máj 1756, Smolník † 15. marec 1826, Staré Hory) bol slovenský maliar.

## Rodina
* otec: Michal Klimkovič
* syn: Ignác Klimkovič
* vnúčatá: František, Florián ml. a Vojtech Klimkovič

## Životopis
Úradník mincovne v Smolníku. Maliar oltárnych obrazov, zátišia, z ktorých poznáme empírový akvarel *Ruže v košíku* (začiatok 19. storočia). Prvý maliar z rodiny, v ktorej sa venovali maliarstvu 3 generácie.

Je po ňom pomenovaná Klimkovičova ulica v Bratislave-Dúbravke.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike, pokrstený ako Florianus Klimkovics
*[Diela Ignáca Klimkoviča v [SNG]]

Kategória:Slovenskí maliari
Kategória:Osobnosti s ulicami
Kategória:Osobnosti zo Smolníka
Fedor Klimáček

**Fedor Klimáček** (* 26. február 1913, Ružomberok – † 1. október 1975, Banská Bystrica) bol  maliar, grafik, ilustrátor a pedagóg.

## Rodina
* otec Alexander Klimáček
* matka Bohdana rod. Bergerová 

## Životopis
Gymnázium absolvoval v Liptovskom Mikuláši, vysokoškolské štúdium začal na Akademie výtvarných umění (AVU) v Prahe, po roku prešiel na Prírodovedeckú fakultu Karlovej univerzity, kde študoval kreslenie a zemepis. V roku 1937 absolvoval Vysokú školu architektúry a pozemného staviteľstva pri ČVUT v Prahe. Vyučoval kreslenie na stredných školách, 1957-1964 na Pedagogickom inštitúte v Martine. Od roku 1964 bol vedúcim katedry výtvarnej výchovy na Pedagogickej fakulte v Banskej Bystrici. V roku 1964 získal titul doc., v roku 1969 prof. 

Spočiatku maľoval krajinárske a žánrové motívy  z pracovného a mestského prostredia, postupne prevažovala kresba. Ilustroval knihy pre mládež a učebnice. Kresbami prispieval do detských časopisov (Ohník, Zornička, Včielka a i.).

## Ocenenie
* 1945 čs. vojenská medaila Za chrabrosť a Za zásluhy II. stupňa, 1959 zaslúžilý učiteľ, 1963 Za vynikajúcu prácu 

## Literatúra
* Slovenský biografický slovník

## Externé odkazy
* 
* 

Kategória:Slovenskí maliari
Kategória:Slovenskí ilustrátori
Kategória:Slovenskí grafici
Kategória:Slovenskí pedagógovia
Kategória:Absolventi Českého vysokého učení technického
Kategória:Osobnosti z Ružomberka